CELEX ID: 32011D0545
Publication Date: 2011-09-16

Document Text:
KOMISJONI RAKENDUSOTSUS,
16. september 2011,
milles käsitletakse nõukogu direktiivi 2008/118/EÜ kohaste kontrolli ja liikumise sätete kohaldamist CN-koodi 3811 alla kuuluvate toodete suhtes vastavalt nõukogu direktiivi 2003/96/EÜ artikli 20 lõikele 2
(teatavaks tehtud numbri K(2011) 6423 all)
(2011/545/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 27. oktoobri 2003. aasta direktiivi 2003/96/EÜ, (1) millega korraldatakse ümber energiatoodete ja elektrienergia maksustamise ühenduse raamistik, eriti selle artikli 20 lõiget 2,
ning arvestades järgmist:
(1)
Madalmaade ametiasutused teavitasid komisjoni direktiivi 2003/96/EÜ artikli 20 lõike 2 kohaselt sellest, et nõukogu 16. detsembri 2008. aasta direktiiviga 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ, (2) ettenähtud kontrolli ja liikumise sätete kohaldamata jätmine kombineeritud nomenklatuuri (muudetud komisjoni 6. augusti 2001. aasta määrusega (EÜ) nr 2031/2001, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (3) I lisa)) CN-koodi 3811 alla kuuluvate ning direktiivi 2003/96/EÜ kohaselt maksustamisele kuuluvate lisandite suhtes võib põhjustada maksudest kõrvalehoidumist, maksustamise vältimist või kuritarvitamist. Seepärast taotlesid Madalmaade ametiasutused CN-koodi 3811 lisamist direktiivi 2008/118/EÜ kohastesse kontrolli ja liikumise sätetesse.
(2)
Komisjon on edastanud Madalmaade ametiasutuste taotluse teistele liikmesriikidele.
(3)
Võttes arvesse kaasnevat maksudest kõrvalehoidumise, maksustamise vältimise või kuritarvitamise ohtu, tuleks CN-koodi 3811 alla kuuluvate toodete suhtes kohaldada direktiivi 2008/118/EÜ kohaseid kontrolli ja liikumise sätteid.
(4)
Käesoleva otsusega ette nähtud meetmed on kooskõlas aktsiisikomitee arvamusega,
ON VASTU VÕTNUD KÄESOLEVA OTSUSE:
Artikkel 1
Vastavalt direktiivi 2003/96/EÜ artikli 20 lõikele 2 kohaldatakse CN-koodi 3811 alla kuuluvate toodete suhtes direktiivi 2008/118/EÜ kohaseid kontrolli ja liikumise sätteid.
Artikkel 2
Käesolevat otsust kohaldatakse alates 1. juulist 2012.
Artikkel 3
Käesolev otsus on adresseeritud liikmesriikidele.
Brüssel, 16. september 2011

EuroVoc Classification:
Level 1: 100147
100148
100159
100160
Level 2: 100206
100194
100269
100265
Level 3: 2364
1321
3185
3798
All Concepts: 1015
1267
1631
28